projecte-aina/catalan_government_crawling huggingface dataset:
El jutge d'instrucció del lloc en què hagi estat detingut l'estranger, a petició de l'instructor del procediment, del responsable de la unitat d'estrangeria del Cos Nacional de Policia davant la qual es presenti el detingut o de l'autoritat governativa que hagi acordat la detenció, en el termini de 72 hores des d'aquella, en pot autoritzar l'ingrés en centres d'internament d'estrangers, en els casos a què es refereix l'apartat 2 següent.
Només es pot acordar l'internament de l'estranger quan concorrin els supòsits que preveuen els articles 15.3, 23.4, 235.5 i 246.3 d'aquest Reglament.
El que preveuen els apartats anteriors s'entén sense perjudici del que estableix l'article 89.6 de la Llei orgànica 10/1995, de 23 de novembre, del Codi penal.
L'ingrés de l'estranger en un centre d'internament no es pot prolongar més temps de l'imprescindible per a la pràctica de l'expulsió, devolució o el retorn, i l'autoritat governativa ha de dur a terme les gestions necessàries per obtenir la documentació que sigui necessària com més aviat millor.
La incoació de l'expedient, l'adopció de la mesura cautelar de detenció i internament i la resolució del procediment s'han de comunicar a l'ambaixada o consolat del país d'origen de l'estranger.
Aquesta comunicació s'ha d'adreçar al Ministeri d'Afers Exteriors i de Cooperació quan no s'hagi pogut notificar al consolat o aquest no radiqui a Espanya.
Si ho sol·licita així l'estranger, s'ha de comunicar l'internament als seus familiars, a la persona a qui hagi atribuït la seva defensa jurídica, l'organització no governamental indicada per l'estranger o altres persones residents a Espanya.
L'estranger, durant el seu internament, ha d'estar a disposició en tot moment de l'òrgan jurisdiccional que el va autoritzar, i l'autoritat governativa ha de comunicar a aquest qualsevol circumstància en relació amb la situació d'aquell que pugui determinar la variació de la decisió judicial relativa al seu internament.
Els menors estrangers no poden ser ingressats en aquests centres i s'han de posar a disposició dels serveis competents de protecció de menors, llevat que el jutge de primera instància ho autoritzi, previ informe favorable del Ministeri Fiscal, i els pares o tutors estiguin ingressats al mateix centre, manifestin el seu desig d'estar junts i hi hagi mòduls que garanteixin la unitat i intimitat familiar.
El règim d'internament dels estrangers, amb consideració especial dels seus drets i obligacions, i en plena coherència amb el que disposi la mesura judicial que en determini l'ingrés, s'ha de desenvolupar conforme al que estableixi el reglament que preveu la disposició addicional tercera de la Llei orgànica 2/2009, d'11 de desembre.
En els centres docents públics, el nomenament de funcionaris interins per substitució transitòria dels professors titulars es produirà únicament quan hagin transcorregut deu dies lectius des de la situació que dóna origen a l'esmentat nomenament.
No obstant el que assenyala el paràgraf anterior, es pot procedir immediatament al nomenament de funcionaris interins per substitució transitòria dels professors titulars en els supòsits següents:
Quan el professor substituït presti atenció a alumnat amb necessitats específiques de suport educatiu.
Quan el professor substituït presti serveis en centres docents que tinguin implantades menys de dues línies educatives.
Quan el professor substituït imparteixi docència a segon curs de batxillerat.
Quan la causa de la substitució sigui la situació de maternitat, paternitat, adopció o acolliment, tant preadoptiu com permanent o simple, de conformitat amb el Codi civil o les lleis civils de les comunitats autònomes que ho regulin.
El que disposa l'apartat anterior també és aplicable a les substitucions de professorat en els centres docents privats sostinguts amb fons públics.
En els centres docents públics, el nomenament de funcionaris interins per substitució transitòria dels professors titulars es produirà únicament quan hagin transcorregut deu dies lectius des de la situació que dóna origen al nomenament.
El que disposa el paràgraf anterior també és aplicable a les substitucions de professorat en els centres docents privats sostinguts amb fons públics.
La part lectiva de la jornada setmanal del personal docent que imparteix els ensenyaments regulats a la Llei orgànica 2/2006, de 3 de maig, d'educació, en centres públics i privats sostinguts amb fons públics ha de ser, com a mínim, de 25 hores en educació infantil i primària i de 20 hores en els altres ensenyaments, sense perjudici de les situacions de reducció de jornada que preveu la normativa vigent.
El règim de compensació amb hores complementàries ha de ser com a màxim d'una hora complementària per cada període lectiu, i únicament es pot computar a partir dels mínims als quals es refereix l'apartat anterior.
Quan, per raons de limitació de la despesa pública, la Llei de pressupostos generals de l'Estat no autoritzi la incorporació de personal de nou ingrés mitjançant oferta d'ocupació pública o estableixi, amb caràcter bàsic, una taxa de reposició d'efectius inferior al 50 per 100, les administracions educatives poden ampliar fins a un 20 per 100 el nombre màxim d'alumnes que estableix l'article 157.1. a de la Llei orgànica 2/2006, de 3 de maig, d'educació, per a l'educació primària i secundària obligatòria.
Aquest percentatge d'ampliació també és aplicable als límits màxims de nombre d'alumnes fixats mitjançant una norma reglamentària per a la resta dels ensenyaments regulats per la Llei orgànica 2/2006, de 3 de maig, d'educació.
El que disposa aquest article és aplicable tant als centres docents públics com als privats sostinguts amb fons públics.
Tot investigador estranger que hagi estat admès com a tal en un Estat membre de la Unió Europea pot continuar, a Espanya, el desenvolupament del projecte de recerca iniciat en aquell, per un període de fins a tres mesos.
En cas que l'investigador estranger que hagi estat admès com a tal en un Estat de la Unió Europea vulgui romandre en el territori espanyol per continuar el projecte de recerca iniciat en aquell, durant més de tres mesos, ha de ser autoritzat a aquestes efectes per l'òrgan competent, en els termes establerts en aquest capítol per a la concessió d'una autorització inicial, llevat de la necessitat de presentar una sol·licitud de visat de recerca.
En el dit supòsit, el compliment dels requisits generalment exigits amb vista a la concessió del visat ha de ser acreditat en el marc del procediment de sol·licitud de l'autorització inicial de residència temporal i treball per a recerca.
El termini d'un mes per a l'alta de l'investigador estranger en la Seguretat Social i posterior sol·licitud de la targeta d'identitat d'estranger ha de ser computat a partir de la data de notificació de la resolució per la qual li sigui concedida l'autorització de residència temporal i treball per a recerca.
Es pot sol·licitar, simultàniament a la presentació de la sol·licitud d'autorització de residència temporal i treball per a recerca, una autorització de residència temporal a favor dels membres de la seva família que vulgui reagrupar.
En cas que a la comunitat autònoma on s'hagi d'exercir l'activitat laboral s'hi hagin traspassat competències en matèria d'autorització inicial de treball per a estrangers i les sol·licituds siguin presentades simultàniament, totes elles poden ser presentades davant l'òrgan autonòmic que sigui competent en relació amb l'autorització inicial de treball, que ha de remetre les d'autorització de residència temporal per reagrupament familiar a l'oficina d'estrangeria competent per a la seva tramitació.
L'autorització ha de ser concedida en cas d'acreditació que es compleixen els requisits reglamentàriament previstos en relació amb el reagrupament familiar i la situació del familiar a Espanya és la de residència per reagrupament familiar.
La sol·licitud a favor dels familiars pot ser presentada tant per l'organisme de recerca sol·licitant de l'autorització principal com per l'investigador estranger.
L'autorització de residència i treball per a recerca es pot renovar a la seva expiració per períodes anuals, llevat que correspongui una autorització de residència de llarga durada, quan l'investigador estranger acrediti complir els requisits exigibles de cara a la concessió d'una autorització inicial, llevat del relatiu al visat.
Juntament amb la sol·licitud de renovació, en model oficial, s'han de presentar els documents acreditatius que es compleixen les condicions exigibles per a la concessió d'una autorització inicial.
La renovació de les autoritzacions de residència temporal i treball per a recerca s'ha de sol·licitar, en model oficial, durant els seixanta dies naturals previs a la data d'expiració de la vigència de la seva autorització.
La presentació de la sol·licitud en aquest termini prorroga la validesa de l'autorització anterior fins a la resolució del procediment.
També es prorroga fins a la resolució del procediment en el supòsit en què la sol·licitud es presenti dins dels noranta dies naturals posteriors a la data en què hagi finalitzat la vigència de l'autorització anterior, sense perjudici de la incoació del corresponent procediment sancionador per la infracció en la qual s'hagi incorregut.
Els efectes de l'autorització renovada es retrotrauen al dia immediatament següent al de la caducitat de l'autorització anterior.
Transcorregut el termini de tres mesos per emetre resolució sobre una sol·licitud de renovació d'autorització de residència temporal i treball per a recerca, aquesta s'entén estimada.
L'òrgan competent per concedir l'autorització està obligat, amb la prèvia sol·licitud per part de l'interessat, a expedir el certificat que acrediti la renovació per aquest motiu i, en el termini d'un mes des de la seva notificació d'aquest, el seu titular ha de sol·licitar la renovació de la targeta d'identitat d'estranger.
Una vegada recollit el visat, l'investigador ha d'entrar en el territori espanyol, de conformitat amb el que estableix el títol I, en el termini de vigència del visat, que no ha de ser superior a sis mesos i la vigència del qual ha d'abraçar la durada de l'autorització en els casos en què no sigui procedent l'obtenció de la targeta d'identitat d'estranger.
A partir de l'entrada legal a Espanya de l'investigador, aquest pot començar la seva activitat i s'ha de produir la seva alta i posterior cotització en els termes que estableix la normativa de Seguretat Social que sigui aplicable.
Si la durada de l'autorització inicial és superior a sis mesos, l'investigador ha de sol·licitar, en el termini d'un mes des de la seva entrada a Espanya, la targeta d'identitat d'estranger, personalment i davant l'oficina d'estrangeria o la comissaria de policia corresponents.
Aquesta targeta ha de ser expedida pel termini de validesa de l'autorització i l'ha de retirar l'estranger.
Si en el moment de la sol·licitud de la targeta d'identitat d'estranger, o transcorregut un mes des de la seva entrada a Espanya, no hi ha constància que l'investigador autoritzat inicialment a residir i treballar ha estat afiliat i/o donat d'alta en el règim corresponent de la Seguretat Social, l'òrgan competent pot resoldre l'extinció de l'autorització.
Així mateix, ha de traslladar a l'òrgan que hagi autoritzat l'organisme de recerca per a la signatura de convenis d'acollida, per a la deguda constància i determinació, si s'escau, dels possibles efectes en l'àmbit esmentat, en cas de signatura fraudulenta o negligent de convenis d'acollida.
El visat de recerca incorpora l'autorització inicial de residència temporal i treball per a recerca.
La vigència d'aquesta comença des de la data en què s'efectuï l'entrada a Espanya, la qual s'ha de fer constar obligatòriament en el passaport o títol de viatge.
Els requisits i el procediment relatius al visat són els que preveu l'article 70 respecte al visat de residència temporal i treball per compte d'altri.
Per a la concessió d'una autorització de residència temporal i treball per a recerca és necessari acreditar el compliment de les condicions següents:
En relació amb la residència dels estrangers que es pretén contractar és necessari que:
a ) No estiguin irregularment en el territori espanyol.
b ) No tinguin antecedents penals, tant a Espanya com en els seus països anteriors de residència durant els últims cinc anys, per delictes previstos a l'ordenament espanyol.
c ) No figurin com a rebutjables a l'espai territorial de països amb els quals Espanya tingui signat un conveni en aquest sentit.
d ) S'hagi abonat la taxa per tramitació de l'autorització de residència temporal.
En relació amb l'activitat que s'ha de desenvolupar és necessari que:
a ) L'organisme de recerca estigui autoritzat per a la signatura de convenis d'acollida als efectes que preveu aquest capítol.
Als efectes esmentats, el Ministeri de Ciència i Innovació ha de mantenir actualitzada una llista dels organismes autoritzats per acollir investigadors estrangers, hagin estat autoritzats per l'Administració General de l'Estat o per les comunitats autònomes amb competència sobre la matèria.
A aquests efectes, les comunitats autònomes han de comunicar al Ministeri de Ciència i Innovació els organismes de recerca que hagin estat autoritzats per a la signatura de convenis d'acollida per les autoritats autonòmiques competents.
b ) L'organisme de recerca hagi formalitzat la seva inscripció en el corresponent règim del sistema de Seguretat Social i estigui al corrent del compliment de les seves obligacions tributàries i davant de la Seguretat Social.
c ) L'organisme de recerca hagi signat amb l'investigador estranger un conveni d'acollida que garanteixi a l'investigador una activitat continuada durant el període de vigència de l'autorització, que ha d'incloure el contracte de treball corresponent.
d ) L'investigador tingui la capacitació i, si s'escau, la qualificació professional legalment exigida per a l'exercici de la professió.
e ) S'hagi abonat la taxa per tramitació de l'autorització de treball.
Per mitjà d'una ordre del Ministeri de Ciència i Innovació, amb l'informe previ de la Secretaria d'Estat d'Immigració i Emigració, s'estableix el procediment per a l'elaboració i publicació de la llista d'organismes de recerca autoritzats per acollir investigadors estrangers.
L'ordre ministerial esmentada, amb la consulta prèvia a les comunitats autònomes a través dels mecanismes de col·laboració i cooperació existents en matèria de recerca, ha d'establir els requisits generals perquè les administracions competents autoritzin als organismes de recerca la subscripció de convenis d'acollida amb investigadors estrangers.
Per a la signatura del conveni d'acollida és necessari complir les condicions següents:
a ) Que el projecte de recerca hagi estat acceptat pels òrgans competents de l'organisme i que n'estigui determinat adequadament l'objecte i la durada, així com que hi hagi disponibilitat de mitjans materials i financers necessaris per a la realització del projecte.
b ) Que l'investigador estranger acrediti estar en possessió d'una titulació superior que li permeti l'accés a programes de doctorat, relacionada amb el projecte de recerca per al desenvolupament del qual se sol·licita l'autorització de residència temporal i treball.
El conveni d'acollida ha d'incorporar el contracte de treball signat per l'organisme i l'investigador estranger, amb data d'inici de vigència condicionada a la concessió de l'autorització.
Són causes de resolució del conveni d'acollida la denegació de l'autorització de residència i treball per a recerca, així com la resolució del contracte.
L'investigador estranger el conveni d'acollida del qual hagi estat resolt per causes que no li són imputables o que sigui subjecte d'un conveni d'acollida la vigència del qual hagi finalitzat pot modificar la seva situació en els termes que estableix el títol XII d'aquest Reglament.
L'autorització inicial de residència temporal i treball per a recerca habilita els estrangers que resideixen fora d'Espanya i que han obtingut el corresponent visat de recerca a realitzar un projecte de recerca dins del marc d'un conveni d'acollida signat amb un organisme de recerca que hagi estat autoritzat als efectes esmentats.
No és requerible l'obtenció de visat de recerca en casos d'exercici del dret a la mobilitat per un investigador estranger després d'haver iniciat la recerca en un altre Estat membre de la Unió Europea.
La durada de l'autorització inicial de residència temporal i treball per a recerca ha de ser sempre superior a tres mesos i, com a màxim, de cinc anys.
La seva vigència ha de ser coincident amb la durada del projecte de recerca en relació amb el qual es concedeixi.
S'ha de limitar a l'exercici de l'activitat investigadora per a la qual va ser concedida.
Està en situació de residència temporal i treball per a recerca l'investigador estranger la permanència a Espanya del qual té com a fi únic o principal realitzar projectes de recerca, en el marc d'un conveni d'acollida signat amb un organisme de recerca.
Als efectes d'aquest Reglament s'entén per organisme de recerca qualsevol persona física o jurídica, pública o privada, amb establiment principal o secundari radicat a Espanya, que realitzi activitats de recerca i desenvolupament tecnològic i hagi estat autoritzada per subscriure convenis d'acollida.
El contingut d'aquest capítol s'entén sense perjudici del que s'estableix sobre les situacions de residència temporal amb excepció de l'autorització de treball i d'estada per estudis, mobilitat d'alumnes, pràctiques no laborals o serveis de voluntariat.
Tot estudiant estranger que hagi estat admès per a la realització o ampliació d'estudis en un altre Estat membre de la Unió Europea pot sol·licitar cursar o completar part dels seus estudis a Espanya, i no és exigible l'obtenció de visat.
L'estudiant estranger pot ser acompanyat pels membres de la seva família en els termes que estableix l'article 41 d'aquest Reglament.
La sol·licitud es pot presentar en qualsevol moment anterior a l'entrada en territori espanyol i, com a molt tard, en el termini d'un mes des que aquesta s'efectuï.
S'ha de presentar, dirigida a l'oficina d'estrangeria corresponent a la província en què estigui situat el centre d'ensenyament, davant l'oficina consular espanyola corresponent al lloc previ de residència en la Unió Europea o davant la mateixa oficina d'estrangeria.
A la sol·licitud s'hi ha d'adjuntar la documentació següent:
a ) Documentació acreditativa de la seva condició d'admès com a estudiant en un altre Estat membre de la Unió Europea.
b ) Documentació acreditativa del compliment dels requisits que estableix l'article 38, apartats 1 i 2. a.
L'oficina d'estrangeria ha de tramitar la sol·licitud i ha de notificar la resolució en el termini màxim d'un mes.
Concedida, si s'escau, l'autorització, l'estranger ha d'entrar a Espanya en el termini màxim de tres mesos des de la notificació de la resolució, si no està ja en territori espanyol.
En cas d'autoritzacions d'estada de durada superior a sis mesos, l'estranger ha de sol·licitar personalment la targeta d'identitat d'estranger, davant l'oficina d'estrangeria o la comissaria de policia corresponents, en el termini d'un mes des de la notificació de la resolució o, si s'escau, de l'entrada a Espanya.
La sol·licitud s'ha de presentar personalment, en model oficial, a la missió diplomàtica o oficina consular espanyola en la demarcació de la qual l'estranger resideixi.
A la sol·licitud s'hi han d'adjuntar els documents següents:
a ) Passaport en vigor o títol de viatge, reconegut com a vàlid a Espanya, amb una vigència mínima del període per al qual se sol·licita l'estada.
b ) La documentació que acrediti el compliment de tots els requisits previstos a l'article anterior, en funció del supòsit concret en què es fonamenti la sol·licitud.
Sense perjudici d'això, la inexistència d'antecedents penals a Espanya l'ha de comprovar d'ofici l'Administració.
L'oficina consular ha de requerir, per mitjans electrònics, resolució de la delegació o subdelegació del Govern competent sobre l'autorització d'estada.
És competent la delegació o subdelegació del Govern a la província on s'hagi d'iniciar l'activitat.
Amb caràcter previ a dictar resolució sobre l'autorització d'estada, la delegació o subdelegació del Govern ha de requerir un informe policial, el contingut del qual ha de valorar en el marc de la seva decisió.
El termini màxim per emetre resolució sobre l'autorització ha de ser de set dies des de la recepció de la sol·licitud; un cop transcorreguts sense haver obtingut resposta s'ha d'entendre que el seu sentit és favorable.
Si la resolució sobre l'autorització d'estada és desfavorable, la missió diplomàtica o oficina consular ha de notificar a l'interessat el sentit de la resolució, i per escrit en el mateix document l'ha d'informar dels recursos administratius i judicials que siguin procedents en contra, els òrgans davant els quals s'han d'interposar i els terminis que es preveuen.
Igualment, la missió diplomàtica o oficina consular resol l'arxivament del procediment relatiu al visat.
Concedida, si s'escau, l'autorització d'estada, la missió diplomàtica o oficina consular ha de resoldre i expedir, si s'escau, el visat.
La durada del visat és igual al període d'estada autoritzat, tret dels supòsits en els quals sigui procedent l'emissió de targeta d'identitat d'estranger.
a ) Si s'escau, quan constin antecedents penals del sol·licitant en els seus països anteriors de residència durant els últims cinc anys per delictes previstos en l'ordenament espanyol.
b ) Quan, per fonamentar la petició, s'hagin presentat documents falsos o formulat al·legacions inexactes, o hi hagi mala fe.
c ) Quan concorri una causa prevista legalment d'inadmissió a tràmit que no hagi estat apreciada en el moment de la recepció de la sol·licitud.
En el supòsit de concessió del visat, l'estranger ha de recollir-lo en el termini de dos mesos des de la seva notificació.
Si no s'efectua en el termini esmentat la recollida, s'entén que l'interessat ha renunciat al visat concedit i es produeix l'arxivament del procediment.
Si l'estada té una durada superior a sis mesos, l'estranger ha de sol·licitar la corresponent targeta d'identitat d'estranger en el termini d'un mes des de l'entrada efectiva a Espanya.
És titular d'una autorització d'estada l'estranger que hagi estat habilitat a romandre a Espanya per un període superior a noranta dies amb el fi únic o principal de portar a terme alguna de les següents activitats de caràcter no laboral:
a ) Realització o ampliació d'estudis en un centre d'ensenyament autoritzat a Espanya, en un programa de temps complet, que condueixi a l'obtenció d'un títol o certificat d'estudis.
b ) Realització d'activitats de recerca o formació, sense perjudici del règim especial d'investigadors.
c ) Participació en un programa de mobilitat d'alumnes, per seguir un programa d'ensenyament secundari i/o batxillerat en un centre docent o científic oficialment reconegut.
d ) Realització de pràctiques no laborals en un organisme o entitat pública o privada.
e ) Prestació d'un servei de voluntariat dins d'un programa que persegueixi objectius d'interès general.
El visat d'estudis ha d'incorporar l'autorització d'estada i ha d'habilitar l'estranger a romandre a Espanya en situació d'estada per a la realització de l'activitat respecte a la qual s'hagi concedit.
La durada de l'estada ha de ser igual a la de l'activitat respecte a la qual es va concedir l'autorització, amb el límit màxim d'un any, sense perjudici del que estableix l'article 40 d'aquest Reglament.